૭૦ વર્ષ પહેલાં જેમની આગેવાની નીચે ચાલેલી અહિંસક લડત બાદ ભારત અંગ્રેજોનાં શાસનની ચુંગાલમાંથી મુક્ત બની એક આઝાદ દેશ બન્યો હતો, જન માનસમાં નવી આશાઓ અને આકાંક્ષાઓ સાથે એ દિવસથી એક નવા, સ્વતંત્ર ભારતના ઈતિહાસનું નવું પ્રકરણ શરુ થયું હતું, એવા આઝાદીની ચળવળના સૂત્રધાર મહાત્મા ગાંધીની આજે ૧૪૮મી જન્મતિથિ છે. બીજી ઓક્ટોબર,૧૮૬૯ (ભાદરવા વદ બારસ, વિ.સં ૧૯૨૫)ના રોજ ગુજરાતના પોરબંદર શહેરમાં જન્મેલા મોહનદાસ કરમચંદ ગાંધી એક બાળકમાંથી ઉન્નત પ્રકારનું જીવન જીવીને વિશ્વમાં મહાત્મા ગાંધીના નામે અમર બની ગયા.